laion/Wikipedia-Exotic huggingface dataset:
პარნასი

პარნასი (ფრანგ. Parnasse) — XIX საუკუნის მეორე ნახევარში საფრანგეთში წარმოშობილი პოეტური მიმდინარეობა. სახელწოდება პირველად დაფიქსირდა 1866 წელს ალფონს ლემერის მიერ გამოცემულ პოეტურ ანთოლოგიაში „თანამედროვე პარნასი“. პარნასი დაახლოებით იგივე მიმდინარეობაა პოეზიაში, რაც რეალიზმი პროზაში. როგორც რეალიზმზე, ამ მიმდინარეობაზეც გავლენა მოახდინა ოგიუსტ კონტის პოზიტივიზმმა, რაც ფაქტების მკაცრ შესწავლას ეფუძნება. პარნასი ერთგვარი აღდგენაა კლასიკური სულისკვეთებისა, რომელიც სიმკაცრით, წესრიგითა და გონებით გამოირჩევა. პარნასი არის სახელწოდება საბერძნეთში მდებარე მთისა, რომელიც, მითოლოგიის თანახმად აპოლონის სამფლობელო იყო, აპოლონი კი მშვენიერების განსახიერებას წარმოადგენდა. ამ ტერმინის არჩევა იმაზე მიანიშნებს, რომ მშვენიერება არ არის ყველასათვის ხელმისაწვდომი, არამედ მის მისაღწევად საჭიროა შრომა. პარნასელთა მამამთავრად ითვლება თეოფილ გოტიე, რომელიც ამტკიცებს პოეტური წესების აუცილებლობას და ფორმის მნიშვნელობას. ფორმა უნდა იყოს მყარი და დახვეწილი და არავითარ შემთხვევაში დაუდევარი. პარნასის პოეზიის ძირითადი პრინციპები შემდეგია: გრძნობის უარყოფა: პოეტი არ უნდა უმღეროდეს საკუთარ „მე“-ს. აქედან გამომდინარეობს პარნასული პოეზიის უპიროვნობა, არაპერსონალურობა, რაც უპირისპირდება რომანტიზმისთვის დამახასიათებელ გადაჭარბებულ მგრძნობელობასა და პათეტიკას. თუმცა პარნასელთა რიგებშიც კი დიდი პოეტები მთლიანად ვერ უკუაგდებდნენ შინაგან „მე“-ს, ვერ აღწევდნენ აბსოლუტურ გაუპიროვნებას. ფორმის კულტი: პოეტი არ უნდა მიენდოს მხოლოდ შთაგონებას, არამედ უნდა იმუშაოს ფორმაზე. თუკი რომანტიზმი სპონტანურობასა და ბუნებრიობას ეძებს, პარნასელები აბსოლუტური მშვენიერების გამოხატვას ცდილობენ და ამისთვის იდეალურ ფორმას ეძებენ. ეს ძიება კი ხშირად ფორმის უბრალო გართულებით მთავრდება. მარადიული, იდეალური, აბსოლუტური მშვენიერების ძიება. მეცნიერებისადმი ნდობა, რაც, მათი აზრით, უფრო მეტად უხსნის კარს წარმოსახვასა და სიახლეს, ვიდრე გრძნობიერება. თეოფილ გოტიე ლეკონტ დე ლილი ხოსე-მარია ერედია პრიუდომი, სიული თეოდორ ბანვილი მენდესი პარნასი
ერედის წმინდა გიორგის ეკლესია

ერედის წმინდა გიორგის ეკლესია — ეკლესია მცხეთის მუნიციპალიტეტის სოფელ ერედის ცენტრში. თარიღდება გვიანდელი ფეოდალური ხანით. ეკლესია დარბაზულია (6 X 5,3 მ), ნაგებია რიყის ქვით, კონსტრუქციულ ნაწილებში (კამარა, კონქი, სატრიუმფო თაღი) გამოყენებულია კვადრატული აგური. შესასვლელი სამხრეთიდანაა. იგი გარედან ოდნავ შეისრული თაღითაა გადახურული, ხოლო შიგნიდან ჩასმულია სწორკუთხა შეღრმავებაში. აღმოსავლეთით შებრტყელებული ნახევარწრის ფორმის აფსიდია. აფსიდში გაჭრილია ფართო სწორკუთხა სარკმელი; ასეთივე სარკმელია დასავლეთ კედელშიც. ეკლესიის დასავლეთ კედელთან კუთხის პილასტრებია, რომლებსაც ოდნავ შეისრული კამარის საბჯენი თაღი ეყრდნობა. ინტერიერში კედლები შელესილია და დაფარულია მდარე მხატვრობით. გარედან კედლები დასრულებულია აგურის თაროსებრი ლავგარდნით. ეკლესიას გარს აკრავს რიყის ქვით ნაგები გალავანი. შესასვლელი სწორკუთხაა (2,6 X 2,5 მ). გალავნის სამხრეთ-დასავლეთ ნაწილში ორსართულიანი ნაგებობაა. პირველი სართული კამაროვანი გასასვლელია, ხოლო მეორე - სამრეკლოს ფანჩატური. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 280.
ძალისის ეკლესია

ძალისის ეკლესია — ეკლესია მცხეთის მუნიციპალიტეტის სოფელ ძალისის ჩრდილო-დასავლეთით, სასაფლაოზე. სტილისტური ნიშნებით გვიანდელი ფეოდალური ხანით თარიღდება. ეკლესია დარბაზულია (9,2 X 5,1 მ), ნაგებია ქვიშაქვითა და რიყის ქვით. მოგვიანებით განახლებული კონსტრუქციული ნაწილები (შესასვლელების თაღი, დასავლეთის სარკმლის თაღი და წირთხლები) აგურითაა ამოყვანილი. შესასვლელი დასავლეთიდან და სამხრეთიდანაა. ორივე სწორკუთხაა და ჩასმულია შეისრულთაღაიან შეღრმავებაში. აღმოსავლეთით ნალისებრი აფსიდია. აფსიდის აღმოსავლეთ კედელში თაღოვანი სარკმელია, რომლის ორივე მხარეს სხვადასხვა დონეზე ორ-ორი სწორკუთხა ნიშია. ეკლესიის გრძივ კედლებზე საბჯენი თაღის ქუსლის დონეზე კაპიტელებით დასრულებული პილასტრია. კაპიტელის პროფილს ვიწრო თაღი და დახრილი სიბრტყე შეადგენს. აღმოსავლეთის და სამხრეთის ფასადებზე სარკმლის ზედა საპირე ჯვრის მკლავს ერწყმის. სარკმლის საპირე და ჯვრის მკლავები ლილვით უწყვეტადაა მოჩარჩოებული, ხოლო თვით საპირე და ჯვრის მკლავები დაფარულია გეომეტრიული ორნამენტით. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 329. ძალისის ეკლესია დაარქივებული 2011-08-15 საიტზე Wayback Machine.
პარნასი (მრავალმნიშვნელოვანი)

სიტყვას პარნასი შეიძლება აღნიშნავდეს: პარნასი — XIX საუკუნის მეორე ნახევრის ლიტერატურული მიმდინარეობა საფრანგეთში. პარნასი — მთა საბერძნეთში, მითოლოგიური მუზათა სამფლობელო.
ლიბიური დინარი

ლიბიური დინარი (არაბ. دينار) — ლიბიის ვალუტა. მისი ISO 4217 კოდია "LYD". ის იყოფა 1000 დირჰემად (درهم). ის ბრუნვაში 1971 წელს შევიდა და ჩაანაცვლა ლიბიური ფუნტი. მას უშვებს ლიბიის ცენტრალური ბანკი, რომელიც ასევე აკონტროლებს საბანკო სისტემას და დაკრედიტების პოლიტიკას. 1972 წელს ზღვისიქითა ინვესტიციებისთვის ჩამოყალიბდა პირველი ოფშორული ბანკი: ლიბიელების უცხოური ბანკი. The World Factbook დაარქივებული 2010-03-16 საიტზე Wayback Machine.
არქენუს კრატერები

არქენუს კრატერები (არაბ. أركينو) — ორი კრატერის სახელწოდება საჰარაში, ლიბიის სამხრეთ-აღმოსავლეთ ნაწილში. დიამეტრი 10,3 და 6,8 კმ. მთა არქენუდან მდებარეობს დაახლოებით 70 კილომეტრში. აქვთ რგოლისებრი სტრუქტურული წარმონაქმნები, რომლებიც ძლიერ ეროზირებულია. 2003 წელს მკვლევარებმა აღმოაჩინეს ქანები, რომლებიც კრატერს ფარავენ, გარდა ამისა მიაკვლიეს დარტყმის შედეგად წარმოქმნილ კონუსური ფორმის ქვებს, რომელთა ასაკი შეადგენს 140 მლნ. წელს. ორივე კრატერი ხაზობრივი დიუნებით არის გადაკვეთილი, რომლებიც ფართოვდებიან ჩრდილო-აღმოსავლეთისაკენ და სამხრეთ-დასავლეთისაკენ. სხვა შეხედულებით, მათი წარმოქმნა დაკავშირებულია ეროზიულ და ვულკანურ პროცესებთან. არქენუს კრატერები. ინფორმაცია (ინგლისური) არქენუს კრატერები. Welcome to PASSC დაარქივებული 2012-10-14 საიტზე Wayback Machine. (ინგლისური) არქენუს კრატერები. ინფორმაცია (რუსული) არქენუს კრატერები. თანამგზავრული გამოსახულებანი
პარნასი (მთა)

პარნასი (ბერძ. Παρνασσός, Παρνησός) — წმინდა მთა საბერძნეთში, ფოკიდის დასავლეთით. მდებარეობს პინდოსის ქედზე. სიმაღლე 2457 მ. ოლიმპის, ჰელიკონისა და კიფერონის მსგავსად დაკავშირებულია მითოლოგიურ გადმოცემებთან; ასევე ცნობილი იქ მდებარე პითიას ორაკულით. ვიკისაწყობში არის გვერდი თემაზე: პარნასი (მთა) Greek Mountain Flora დაარქივებული 2017-01-12 საიტზე Wayback Machine. "Óros Parnassos, Greece" on Peakbagger
ოაზისის კრატერი

ოაზისის კრატერი (არაბ. فوهة الواحة) — მეტეორიტული დარტყმითი კრატერი ლიბიაში. ზედაპირზეა ამოზიდული და მნიშვნელოვნად არის დანგრეული და ეროზირებული. კარგად ხილვადი ტოპოგრაფიული რგოლი ეგრეთ წოდებული ცენტრალური პიკია. დიამეტრი 18 კილომეტრი. ასაკი შეფასებულია 120 მლნ. წლით. ↑ Earth Impact Database. University of New Brunswick. Retrieved 2009-08-16.[მკვდარი ბმული]
The Girl from Ipanema

The Girl from Ipanema (ქართ. გოგონა იპანემადან) — 1960-იანი წლების ბოსა-ნოვა სიმღერა, მსოფლიო ჰიტი, რომელმაც მოიპოვა გრემი 1965 წელს და გახდა ჯაზის სტანდარტი. პორტუგალიური/ინგლისურენოვანი სიმღერა, რომელიც დაწერა ანტონიო კარლოს ჟობიმმა 1962 წელს. პირველი კომერციული ჩანაწერი ერთობლივად შეასრულეს ჟუან ჟილბერტომ, ასტრუდ ჟილბერტომ და სტენ გეტსმა. შევიდა ალბომში Getz/Gilberto, რომელიც 1964 წლის საუკეთესო ალბომი გახდა. ↑ stan-shepkowski.net. დაარქივებულია ორიგინალიდან — 2007-05-16. ციტირების თარიღი: 2012-11-16. ↑ Jobim, Tom. Garota de Ipanema. დაარქივებულია ორიგინალიდან — 2013-12-31. ციტირების თარიღი: 2012-11-16. ↑ stan-shepkowski.net. დაარქივებულია ორიგინალიდან — 2007-05-16. ციტირების თარიღი: 2012-11-16.
ლუდოვიკო ბოლონიელი

ლუდოვიკო ბოლონიელი — მარონიტების ორდენის იტალიელი მისიონერი და ნუნციუსი აღმოსავლეთის ქვეყნებში. დაწინაურდა პაპ კალიქსტუს III-ის დროს, რომელმაც იგი აღმოსავლეთში გაგზავნა და დაავალა ნიადაგი მოესინჯა აღმოსავლეთის ქრისტიან და არაქრისტიან მბრძანებელთა ანტიოსმალურ კოალიციაში გასაერთიანებლად. ლუდოვიკო ბოლონიელმა ორჯერ იმოგზაურა აღმოსავლეთში. 1459 წელს იგი დაბრუნდა რომში ანტიოსმალურ კოალიციაში შესაძლო მონაწილე ქვეყნების ელჩებთან ერთად, რომლებიც 1460 წელს რომში პაპ პიუს II-ს წარუდგინა. ზოგიერთი ცნობით, 1460 წელს ლუდოვიკო ბოლონიელი პიუს II-მ თბილისელ კათოლიკეთა ეპისკოპოსად დანიშნა. გიორგი VIII ქართული საბჭოთა ენციკლოპედია, ტ. 6, თბ., 1983. — გვ. 304.
სელაია

სელაია (ესპ. Celaya) — ქალაქი და მუნიციპალიტეტი მექსიკაში, გუანახუატოს შტატის სამხრეთ-აღმოსავლეთ ნაწილში. 2005 წლის აღწერის მონაცემებით, მისი მოსახლეობა 310 413 ადამიანია და წარმოადგენს შტატის მესამე უდიდეს ქალაქს. მთლიანი მუნიციპალიტეტის მოსახლეობა 415 869 ადამიანს შეადგენს. ქალაქი მდებარეობს მუნიციპალიტეტის გეოგრაფიულ ცენტრში. სელაიის ირგვლივ მრავალი პატარა ქალაქია განგალებული. 1915 წელს, სელაიასთან გამართულ ბრძოლაში გენერალმა ალვარო ობრეგონმა პანჩო ვილია დაამარცხა. მოკლე დროის განმავლობაში, სელაია გუანახუატოს შტატის დედაქალაქიც იყო. 1999 წელს, ქალაქში აფეთქდა თოფის წამლისა და ფოიერვერკების საწყობი, რასაც 60 ადამიანის სიცოცხლე შეეწირა, 300-ზე მეტი კი დაშავდა. მექსიკის ქალაქების სია A casi 100 años de la Bola de Agua (Near the century of "Ball of Water" დაარქივებული 2011-07-21 საიტზე Wayback Machine. PODCelaya.com დაარქივებული 2007-03-12 საიტზე Wayback Machine. Business Virtual Directory Municipio de Celaya Official website Diócesis de Celaya Domingo Negro Explosion დაარქივებული 2011-07-28 საიტზე Wayback Machine.
მასატლანი

მასატლანი (ესპ. Mazatlán) — ქალაქი მექსიკაში, სინალოის შტატში. წარმოადგენს მასატლანის მუნიციპალიტეტის ადმინისტრაციულ ცენტრს. მდებარეობს წყნარი ოკეანის სანაპიროზე, კალიფორნიის ნახევარკუნძულის უკიდურესი სამხრეთი წერტილის გასწვრივ. მასატლანი ნაჰუატლის ენაზე „ირმების ადგილს“ ნიშნავს. ქალაქია 1531 წელს ესპანეთის არმიამ და ინდიელმა მოსახლეებმა დააარსეს. XIX საუკუნის შუა წლებში ჩამოსახლდა დიდი რაოდენობით გერმანელი იმიგრანტი, რომლებმაც მასატლანი აყვავებულ სავაჭრო ნავსადგურად აქციეს, საიდანაც ახლომდებარე ოქროსა და ვერცხლის მაღაროებისათვის აღჭურვილობა შემოდიოდა. 1859-1873 წლებში მასატლანი სინალოის შტატის დედაქალაქი იყო. გერმანელებმა გავლენა ასევე იქონიეს ადგილობრივ ბანდზე, რომელიც ბავარიული ფოლკლორის ალტერნატივაა. 1900 წლის 14 მარტს, მათვე დააარსეს ლუდსახარში Pacífico. 2010 წლის აღწერის მონაცემებით, ქალაქის მოსახლეობა 438 434 ადამიანს შეადგენს, მუნიციპალიტეტის 489 987-ს. ამ მაჩვენებლით მასატლანი შტატში სიდიდით მეორე ქალაქია. მასატლანი საკმაოდ პოპულარულია ტურისტებში. პლაჟების გასწვრივ ჩამწკრივებულია სასტუმროები. მექსიკის ქალაქების სია მასატლანი საიტზე Curlie Instituto de Cultura Carnaval of Mazatlan დაარქივებული 2007-08-23 საიტზე Wayback Machine. Ayuntamiento de Mazatlán ↑ Ayuntamiento Municipal de Mazatlán] ↑ Benchwick, G & Hecht, J (2009). Puerto Vallarta and Pacific Mexico. Lonely Planet, გვ. 320. ISBN 1-74104-806-0.
ლოს-მოჩისი

ლოს-მოჩისი (ესპ. Los Mochis) — ზღვისპირა ქალაქი მექსიკაში, სინალოის შტატში, აომეს მუნიციპალიტეტის ადმინისტრაციული ცენტრი. 2010 წლის აღწერის მონაცემებით, ქალაქის მოსახლეობა 256 613 ადამიანს შეადგენს, რაც მუნიციპალიტეტის მოსახლეობის 61 პროცენტია. ლოს-მოჩისი ჩიუაუა-ალ-პასიფიკოს რიკინიგზის დასავლეთ ტერმინალია, რომელიც თვალწარმტაც სპილენძის კანიონში გაივლის. ეს რკინიგზა პრეზიდენტმა პორფირიო დიასმა დაამტკიცა, როგორც აშშ-ის ქალაქ კანზასისა და წყნარიოკეანისპირა ქალაქ ტოპოლობამპოს მსხვილფეხა რქოსანი საქონლით ვაჭრობის დამაკავშირებელი არტერია. ქალაქი 1893 წელს ამერიკელმა უტოპისტმა სოციალისტებმა დააარსეს. მექსიკის ქალაქების სია აომეს მუნიციპალიტეტის ოფიციალური საიტი
არაშენდის ღვთისმშობლის ეკლესია

არაშენდის ღვთისმშობლის ეკლესია — ეკლესია მცხეთის მუნიციპალიტეტის სოფელ არაშენდაში. მდებარეობს სოფლის სამხრეთით 1,5 კილომეტრზე. თარიღდება გვიანდელი ფეოდალური ხანით. ეკლესია დარბაზულია (6,5 X 4,5 მ), ნაგებია რიყის ქვით. შესასვლელი სამხრეთიდანაა. ნახევარწრიულ აფსიდში ვიწრო სწორკუთხა სარკმელია. ასეთივე სარკმელია დასავლეთ კედლის ღერძზე. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 270.
არაშენდის წმინდა გიორგის ეკლესია

არაშენდის წმინდა გიორგის ეკლესია — ეკლესია მცხეთის მუნიციპალიტეტის სოფელ არაშენდაში. მდებარეობს სოფლის სამხრეთ-დასავლეთით, სასაფლაოზე. თარიღდება გვიანდელი ფეოდალური ხანით. ეკლესია დარბაზულია (5,6 X 4,1 მ), ნაგებია რიყის ქვით. შესასვლელი სამხრეთიდან ჰქონია. აღმოსავლეთის ღრმა ნახევარწრიული აფსიდის ღერძზე დაბალი თაღით გადახურული სარკმელია, სარკმლის ორივე მხარეს - თითო მაღალი თაღოვანი ნიშია. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 270.
ნუევო-ლარედო

ნუევო-ლარედო (ესპ. Nuevo Laredo) — ქალაქი მექსიკაში, ტამაულიპასის შტატში, ნუევო-ლარედოს მუნიციპალიტეტში. მდებარეობს მდინარე რიო-გრანდეს ნაპირზე, აშშ-ის ტეხასის შტატის ქალაქ ლარედოს მოპირდაპირედ. 2010 წლის აღწერის მონაცემებით, ქალაქის მოსახლეობა 373 725 ადამიანს შეადგენს. მიეკუთვნება ლარედო-ნუევო-ლარედოს მეტროპოლიას, რომლის მოსახლეობაც 636 516-ს აღწევს. მუნიციპალიტეტის ფართობი 1 334,02 კმ²-ია. ქალაქიცა და მუნიციპალიტეტიც შტატში სიდიდით მესამე ადგილზეა. აშშ-ის ქალაქ ლარედოსთან დაკავშირებულია მდინარე რიო-გრანდეზე გადებული სამი საერთაშორისო ხიდითა და ერთი სარკინიგზო ხიდით. იგი ამერიკელ სეხნიაზე დიდია, მაგრამ უფრო ახალგაზრდა. დაარსდა მას შემდეგ, რაც ტეხასის რესპუბლიკა მექსიკას გამოეყო. მექსიკის ქალაქების სია ოფიციალური საიტი დაარქივებული 2006-07-19 საიტზე Wayback Machine. ↑ Link to tables of population data from Census of 2010. INEGI: Instituto Nacional de Estadística Geografía e Informática
სიუდად-ობრეგონი

სიუდად-ობრეგონი (ესპ. Ciudad Obregón) — ქალაქი მექსიკაში, სონორის შტატის სიდიდით მეორე ქალაქი. მდებარეობს შტატის აშშ-სთან საზღვრიდან (ჩრდილოეთით) 525 კმ-ით სამხრეთით, მდინარე იაკის ხეობაში. წარმოადგენს კახემეს მუნიციპალიტეტის ადმინისტრაციულ ცენტრს. ქალაქის ძველი სახელწოდებაა კახემე. ამჟამინდელი სახელი მექსიკელი რევოლუციონერის — ალვარო ობრეგონის პატივსაცემად ეწოდა, რომელიც წარმოშობით ახლომდებარე ქალაქ უატაბამპოდან იყო. რევოლუციის შემდეგ ალვარო ობრეგონი მექსიკის პრეზიდენტი გახდა, რის შემდეგაც და იაკის ხეობაში „აგრარული რევოლუცია“ წამოიწყო; გააუმჯობესა სასოფლო-სამეურნეო ტექნიკა და ხეობა ქვყნის ერთ-ერთ ყველაზე აყვავებულ აგროკლუტურულ რეგიონად აქცია. მას შემდეგ რაც გააუმჯობესა ხორბლის შემგუებლობითი უნარი, აქ მუშაობდა „მწვანე რევოლუციის“ არქიტექტორი, ამერიკელი აგრონომი ნორმან ბორლოუგი, რომელმაც შემდეგ ნობელის პრემია მიიღო. მექსიკის ქალაქების სია (ესპანური) Office for Conventions and visitors. (ინგლისური) Ciudad Obregón English Tourist Information Website (ესპანური) news, pics, events in Ciudad Obregón დაარქივებული 2021-03-04 საიტზე Wayback Machine. ↑ http://www.snim.rami.gob.mx/
23 ივლისის ტბა

23 ივლისის ტბა / ბენღაზის ტბა (არაბ. بحيرة بنغازي أو بحيرة 23 يوليو) — ლაგუნა ლიბიაში, ქალაქ ბენღაზსა და ბენღაზის პორტს შორის. ფართობი 100 ჰა (1 000 000 მ²). მაქსიმალური სიღრმე 5 მ. სიახლოვეს არის სასტუმრო, ფართო სპორტული კომპლექსი და სტადიონი. ადრე მდიდარი იყო თევზით. ქალაქ ბენღაზი (ინგლისური) 23 ივლისის ტბა. ფოტოსურათები დაარქივებული 2012-12-15 საიტზე Wayback Machine. (ინგლისური)
ღაბერუნი

ღაბერუნი (არაბ. قبر عون) — ოაზისი და ტბა ვადი-ელ-ჰაიატისა და საბჰის რაიონებში, ფეცანის რეგიონში. მდებარეობს ლიბიის სამხრეთ-დასავლეთ ნაწილში, საჰარაში. რუდიმენტული ტურისტული ბანაკი განლაგებულია ჩრდილო-აღმოსავლეთ სანაპიროზე, მათ შორის ღია პატიო და სუვენირების მაღაზია. ტბა მარილიანია, მრავლადაა კოღოები. ოქტომბრიდან მაისის ჩათვლით კლიმატი რბილია და ტერიტორია საუკეთესოა მოსანახულებლად. ტბის სანაპირო ადრე დასახლებული იყო ტომებით, რომელთა დასახლების ნანგრევები მიმოფანტულია ტბის ჩრდილოეთ-დასავლეთ სანაპიროზე. ღაბერუნი (ინგლისური) ღაბერუნი (ინგლისური)
ბიწმენდის ეკლესია

ბიწმენდის ეკლესია — არქიტექტურული ძეგლი მცხეთის მუნიციპალიტეტის სოფელ ბიწმენდის ცენტრში, თარიღდება XIX საუკუნით. ეკლესია დარბაზულია (13,6 X 7,8 მ), ნაგებია რიყის ქვით, გამოყენებულია აგურიც (კარ-სარკმლების წირთხლები, სარკმლის ზღუდარები, ლავგარდანი, იატაკი). შიგნიდან და გარედან თაღოვან შეღრმავებაში ჩასმული სწორკუთხა შესასვლელი დასავლეთითაა. აღმოსავლეთით ნახევარწრიული აფსიდია, რომელიც უშუალოდ ერწყმის ნავის გრძივ კედლებს, ისევე როგორც კონქი კამარას. საკურთხეველში სამი ფართო სწორკუთხა სარკმელია. ასეთივე ფართო სწორკუთხა სამ-სამი სარკმელია გაჭრილი ეკლესიის გრძივ კედლებშიც. ერთი პატარა სარკმელი შესასვლელის თავზეა. ჩრდილოეთ სარკმელი მოგვიანებით ნიშად გადაუკეთებიათ. გრძივი კედლები გარედან გამაგრებულია ოთხ-ოთხი სწორკუთხა კონტრფორსით. დასავლეთ ფასადზე კარი დასრულებულია აგურით ნაწყობი მუზარადისებრი თაღით და მოჩარჩოებულია რელიეფური სწორკუთხოვანი საპირით. ამავე ფასადზე, სარკმლის ზემოთ, ტოლმკლავა ჯვარია გამოსახული. შენობის დასავლეთ ფრონტზე აღმართულია აგურით ნაგები სწორკუთხოვანი, ოთხივე მხრიდან თაღოვანი მალებით გახსნილი სამრეკლო, რომელსაც პირამიდული სახურავი აქვს. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 272.  კულტურული მემკვიდრეობის პორტალი, № 10503 ვიკისაწყობში არის გვერდი თემაზე: ბიწმენდის ეკლესია
ბიწმენდის კვირაცხოველი

ბიწმენდის კვირაცხოველი — ეკლესია მცხეთის მუნიციპალიტეტის სოფელ ბიწმენდში. მდებარეობს სოფლის განაპირას, ჩრდილოეთით, სასაფლაოზე. თარიღდება გვიანდელი ფეოდალური ხანით. ეკლესია დარბაზულია (5 X 4,4 მ), ნაგებია რიყის ქვით. შესასვლელი სამხრეთიდანაა. აღმოსავლეთ ნახევარწრიულ აფსიდში ვიწრო სწორკუთხა სარკმელია. სარკმლის ქვემოთ კედელზე მიდგმულია სატრაპეზო ქვა. აფსიდის სამხრეთ მხარეს, იატაკიდან 2 მეტრის სიმაღლეზე, მცირე სწორკუთხა ნიშია. საკურთხეველი გადახურულია დადაბლებული კონქით. აფსიდის მხრები კონქის ქუსლის დონეზე წაკვეთილია, კონქი უშუალოდ ერწყმის კამარას. კონქის ქუსლის დონეზე ჩასმულია ორი პატარა ქვევრი (რეზონატორები). ეკლესიას ქვემოთ, მთელ პერიმეტრზე, საფეხური (სიმაღლე 0,7 მ) გასდევს. დასავლეთ კედელში ერთი პატარა სწორკუთხა სარკმელია. სამხრეთ ფასადზე შემორჩენილია შირიმის ლავგარდნის ნაწილები. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 272.  კულტურული მემკვიდრეობის პორტალი, № 29919
ჰუნი

ჰუნი შეიძლება იყოს: ჰუნი (ლიბია) — ქალაქი ლიბიაში ჰუნები — ცენტრალური აზიის ტრამალებიდან გამოსული მომთაბარე ტომები
Octane Twisted

Octane Twisted — ბრიტანული პროგრესული როკ-ჯგუფ Porcupine Tree-ს საკონცერტო ალბომი, რომელიც გამოიცა 2012 წლის 19 ნოემბერს. მისი პირველი დისკი შედგება ალბომის The Incident მასალის შესრულებისგან, რომელიც ჩაწერილი იქნა ჩიკაგოში, 2010 წელს. მეორე დისკზე წარმოდგენილია იმავე წლის როიალ ალბერტ ჰოლის კონცერტის ჩანაწერები. გამოცემაში შეტანილია დამატებითი DVD ჩიკაგოს კონცერტით: Occam's Razor The Blind House Great Expectations Kneel And Disconnect Drawing The Line The Incident Your Unpleasant Family The Yellow Windows Of The Evening Train Time Flies Degree Zero Of Liberty Octane Twisted The Seance Circle Of Manias I Drive The Hearse ↑ Kelman, John. (December 22, 2012) Porcupine Tree: Octane Twisted. allaboutjazz.com. ციტირების თარიღი: 24 August 2013. ↑ Jurek, Thom. Octane Twisted AllMusic-ზე. ციტირების თარიღი: 24 August 2013. ↑ Blum, Jordan. (11 December 2012) Porcupine Tree: Octane Twisted | PopMatters. popmatters.com. ციტირების თარიღი: 24 August 2013. ↑ Beebe, Alex. (21 November 2012) Porcupine Tree - Octane Twisted (album review ) | Sputnikmusic. sputnikmusic.com. ციტირების თარიღი: 24 August 2013. ↑ http://www.burningshed.com/store/porcupinetree/product/169/4174/
იუკატანი

იუკატანი (ესპ. Yucatán) შეიძლება იყოს: იუკატანის შტატი — შტატი მექსიკაში იუკატანის ნახევარკუნძული — ნახევარკუნძული ცენტრალურ ამერიკაში იუკატანის სრუტე — სრუტე მექსიკასა და კუბას შორის იუკატანის რესპუბლიკა — სახელმწიფო, რომელიც არსებობდა 1840-იან წლებში
Grand Hotel Tripoli

Grand Hotel Tripoli (არაბ. الفندق الكبير) — 5 ვარსკვლავიანი სასტუმრო ლიბიაში, ქალაქ ტრიპოლიში. მდებარეობს ღია პარკის ტერიტორიაზე, საიდანაც მოჩანს ხედი ნავსაყუდელზე. აქვეა ალჟირის საელჩო. 6 სართულიანია, აქვს 350 ნომერი. არის რესტორანი, მაღაზია და სხვ. ↑ Curry, Jeffrey E.; Putzi, Sibylla (August 2001) Global road warrior: 95-country resource for the international business communicator and traveler. World Trade Press, გვ. 480. ISBN 978-1-885073-86-0. ციტირების თარიღი: 8 March 2011.  ↑ Tripoli Grand Hotel. Digital library. დაარქივებულია ორიგინალიდან — 2012-10-21. ციტირების თარიღი: 2012-11-17.
ტექტოგენური რელიეფი

ტექტოგენური რელიეფი — რელიეფის ტიპი. დაკავშირებულია დედამიწის ზედაპირის ვერტიკალურ მოძრაობასთან. იგი ფართოდ არის გავრცელებული და ძირითადად წარმოდგენილია მსხვილი და საშუალო ფორმებით. საქართველოში ქედებისა და მთათაშორისი ქვაბულების არსებობა და მათი ჰიფსომეტრიული მდებარეობა სწორედ ტექტონიკური პროცესებითაა გამოწვეული. ტექტოგენური რელიეფით განპირობებულია დედამიწის ქერქის ზედაპირის ძირითადი თავისებურებანი. იგი უშუალოდ არის დაკავშირებული გეოლოგიურ ფაქტორებთან, რომლებიც განსაზღვრავენ რელიეფის დადებითი ან უარყოფითი ფორმების მიმართულებას. ტექტონიკურ პროცესებს შორის მორფოგენეზისათვის უდიდესი მნიშვნელობა აქვს ტექტონიკურ მოძრაობათა მდგენელს, რომელზეც დამოკიდებულია ეროზიული დანაწევრების სიღრმე და ზედაპირის დახრილობათა გაბატონებული კუთხეების სიდიდე. რელიეფი რელიეფის ფორმები მარუაშვილი ლ., საქართველოს ფიზიკური გეოგრაფია, თბილისი, საქ.: ცოდნა, გვ. 30-31 თბ. 1964.
ჰიფსომეტრია

ჰიფსომეტრია (ბერძ. hypsos — სიმაღლე და metreō — ვზომავ) — გეოდეზიის განხრა; დედამიწის ზედაპირის რელიეფის გეოგრაფიულ რუკებზე ჰორიზონტალების საშუალებით გამოხატვის ერთ-ერთი საშუალება. განსაზღვრავს ადგილის სიმაღლეს (ნიველირების ხარჯზე) და მათ გამოხატულებას პროფილში, რუკებსა და გეგმებზე. ჰიფსომეტრიული რუკა საშუალებას გვაძლევს მივიღოთ რელიეფის ზუსტი გეომეტრიული გამოსახულება. ქართული საბჭოთა ენციკლოპედია, ტ. 11, თბ., 1987. — გვ. 676. ↑ ჰიფსომეტრია. უშაკოვის განმარტებითი ლექსიკონი ↑ ჰიფსომეტრია - უცხო სიტყვათა ლექსიკონი
საქართველოს წყალსაცავები

საქართველოს წყალსაცავები — საქართველოს ტერიტორიაზე არის 51 წყალსაცავი, რომელთა საერთო მოცულობა უდრის 345,7 მლნ. მ³-ს. საქართველოს წყალსაცავების წყალი ძირითადად გამოყენებულია ჰიდროელექტროსადგურების ასამუშავვებლად და საირიგაციოდ. იყენებენ აგრეთვე თევზის მეურნეობის ობიექტებად. საქართველოს წყალსაცავები წარმოდგენილია კასკადების (გალი-ჯვარის, შაორი-ტყიბულის, სამგორის) ან წყალსატევების (წალკის, ჟინვალის) სახით. დასავლეთ საქართველოს კაშხლიანი წყალსაცავები მხოლოდ ენერგეტიკაში, ჰიდროელექტროსადგურებისთვის წყლის რესურსების დასაგროვებლადაა შექმნილი. მათ შორის უდიდესი — ჯვრის წყალსაცავი — სპეციალურად ენგურჰესისთვის აშენდა. წყალსაცავების დიდი ნაწილი მდინარის ხევებშია განლაგებული, ზოგი მეორეული მდინარეების შესართავებთან. ფართობით საქართველოში უდიდესია წალკის წყალსაცავი (33,7 კმ²), რომელიც გაშენებულია მდინარე ხრამის ხეობაში, ზღვის დონიდან 1506 მ სიმაღლეზე. წყალსაცავზე გაედინება მდინარე ქცია-ხრამი. წყალსაცავი ემსახურება 2 ჰესს: — ხრამჰეს I, ხრამჰეს II. განვითარებულია თევზის რეწვა. დასავლეთ საქართველოში უმნიშვნელოვანესია ჯვრის წყალსაცავი, რომლის ზედაპირის ფართობია 13,5 კმ². წყლის მოცულობა 1090 მლნ. მ³. შეიქმნა მდინარე ენგურის ჩამონადენის რეგულირებისა და ენერგეტიკული მიზნებისათვის. წარმოადგენს საქართველოში ყველაზე ღრმა წყალსაცავს (226 მ). მიეკუთვნება გალი-ჯვრის წყალსაცავების კასკადს. მნიშვნელოვანია აგრეთვე რაჭის ქედის ჩრდილოეთ კალთაზე მდებარე შაორის წყალსაცავი, რომელიც შექმნილია მიწაყრილის კაშხალით. წყლის მოცულობა 90,6 მლნ მ³. მდინარე ივრის შუა წელში გაშენებულია სიონის წყალსაცავი, რომელსაც უკავია სიონის ქვაბულის ფსკერი. წყლის საერთო მოცულობა 325,4 მლნ. მ³. სასარგებლო მოცულობა 290 მლნ. მ³. განკუთვნილია მდინარე ივრის ჩამონადენის მრავალწლიური რეგულირებისათვის. იყენებენ სარწყავად. სიონის ჰიდროკვანძი მცირე ჰესების კასკადის მოქმედებასაც განაპირობებს. ქალაქ თბილისთან აღსანიშნავია თბილისის ზღვა, რომლის წყალს იყენებენ სარწყავად, თბილისის წყალმომარაგებისათვის, თევზის სარეწად, წყლის სპორტისათვის. წყლის მოცულობა 308 მლნ. მ³. მაქსიმალური სიღრმე 45 მ. საზრდოობს მდინარე ივრის წყლით. ↑ 1.0 1.1 ი. იორდანიშვილი, კ. იორდანიშვილი, საქართველოს მთის წყალსაცავები და მათი ზემოქმედება გარემოზე, თბ., 2010 ↑ აფხაზავა ი., ქართული საბჭოთა ენციკლოპედია, ტ. 11, თბ., 1987. — გვ. 289. ↑ აფხაზავა ი., ქართული საბჭოთა ენციკლოპედია, ტ. 10, თბ., 1986. — გვ. 685. ↑ გიგინეიშვილი გ., ქართული საბჭოთა ენციკლოპედია, ტ. 9, თბ., 1985. — გვ. 380. ↑ აფხაზავა ი., ქართული საბჭოთა ენციკლოპედია, ტ. 4, თბ., 1979. — გვ. 617.
ზაქაროს კვირაცხოვლის ეკლესია

ზაქაროს კვირაცხოვლის ეკლესია — ეკლესია მცხეთის მუნიციპალიტეტის სოფელ ზაქაროში. მდებარეობს სოფლის განაპირას, აღმოსავლეთით, სოფელ გალავნისაკენ მიმავალი საავტომობილო გზის პირას. თარიღდება გვიანდელი ფეოდალური ხანის დასაწყისით. ეკლესია დარბაზულია (6,5 X 6,4 მ), ნაგებია დიდი ზომის ქვიშაქვისა და რიყის ქვის შერეული წყობით. შესასვლელი სამხრეთიდანაა. აღმოსავლეთით ნახევარწრიული აფსიდია. მის ღერძზე სარკმელია გაჭრილი. სარკმლის ორივე მხარეს თითო მაღალი თაღოვანი ნიშია. ჩრდილოეთ ნიშის გვერდით, აფსიდის მხართან კიდევ ერთი მცირე სწორკუთხა ნიშია. ერთი ჰორიზონტალურზედანიანი სარკმელი სამხრეთ კედელშია. აფსიდის მხართან გაჭრილია სწორკუთხა კარი, რომელიც ჩრდილოეთ მინაშენში გადის. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 281.